S-2298/2019

Dómur:

Mál þetta, sem var tekið til dóms í dag, 3. mars 2020, höfðaði lögreglustjórinn á höfuðborgarsvæðinu með ákæru 26. nóvember 2019, á hendur H-kk-þgf A-kk-þgf H-kk-þgf, kt. 0000000000, […]

;

,, fyrir eftirtalin brot:

I.

Umferðar og fíkniefnalagabrot með því að hafa, miðvikudaginn 5. september 2018, ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 140 ng/ml og tetrahýdrókannabínól 1,2 ng/ml) vestur Gömlu Hringbraut í Reykjavík, þar sem lögregla stöðvaði aksturinn, og á sama tíma haft í vörslum sínum 1,87 g af maríhúana og 0,67 g af tóbaksblönduðu kannabisefni sem ákærði framvísaði við afskipti lögreglu.

Telst háttsemi þessi varða við 1., sbr. 2. mgr. 45. gr. a. [...], sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II.

Umferðarlagabrot með því að hafa, sunnudaginn 23. júní 2019, ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 625 ng/ml og tetrahýdrókannabínól 1,5 ng/ml) um Vatnsendaveg við Kóraveg í Kópavogi og áfram um Baugakór og inn á bifreiðastæði við [...] þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a. [...], sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. umferðarlaga nr. 50/1987. Þá er krafist upptöku á framangreindum 2,54 g kannabisefnum, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði tók ekki til varna í málinu, en í fyrirkalli sem var ásamt ákæru birt ákærða 20. janúar 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af. Brot ákærða eru réttilega heimfærð til refsiákvæða í ákærunni í samræmi við ákvæði fíkniefnalaga og þágildandi ákvæði eldri umferðarlaga nr. 50/1987. Umferðarlagabrot ákærða í ákærulið I og II teljast nú varða við 1. sbr. 2. mgr. 50. gr., sbr. 1. mgr. 95. gr. núgildandi umferðarlaga nr. 77/2019.

Ákærði er fæddur […] og hefur þrisvar sinnum sætt refsingu samkvæmt framlögðu sakavottorði. V ið ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 7. janúar 2014 þess efnis að ákærði samþykkti greiðslu 175.000 króna sektar og að sæta tveggja ára ökuréttarsviptingu vegna ölvunaraksturs. Með sektargerð lögreglustjóra 8. desember 2014 samþykkti ákærði greiðslu 260.000 króna sektar og að sæta tveggja ára ökuréttarsviptingu vegna aksturs sviptur ökurétti og undir áhrifum ávana og fíkniefna 24. september 2014.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans hæfilega ákveðin 45 daga fangelsi.

Með vísan til framangreinds 99. og 101. gr. umferðarlaga nr. 77/2019 ber að svipta ákærða ökurétti ævilangt frá birtingu dóms þessa að telja.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 288.796 krónum. Þá greiði ákærði þóknun skipaðs verjanda síns, S-kk-ef S-kk-ef lögmanns, sem þykir hæfilega ákveðin 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf A-kk-nf H-kk-nf, sæti fangelsi í 45 daga.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 1,87 g af maríhúana og 0,67 g af tóbaksblönduðum kannabisefnum.

Ákærði greiði 394.196 krónur í sakarkostnað, þar með talda þóknun skipaðs verjanda síns, S-kk-ef S-kk-ef lögmanns, 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf

Ákærði sæti upptöku á 1,87 g af maríhúana og 0,67 g af tóbaksblönduðum kannabisefnum.

Ákærði greiði 394.196 krónur í sakarkostnað, þar með talda þóknun skipaðs verjanda síns, S-kk-ef S-kk-ef lögmanns, 105.400 krónur að meðtöldum virðisaukaskatti.

M-kvk-nf H-kvk-nf H-kvk-nf